
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1594 

31 Οκτωβρίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάργηση της υποβολής αντιγράψου ποινικού 
μητρώου, ως δικαιολογητικού σε διαδικασίες 
αρμοδιότητας Υπουργείου Εμπορικής Ναυτιλίας 
και αντικατάστασή του από υπεύθυνη δήλωση 

του ν. 1599/1986, όπως ισχύει. 1 

Ανάθεση είσπραξης του ειδικού σήματος τελών κυ¬ 
κλοφορίας των ιδιωτικής χρήσης αυτοκινήτων 
οχημάτων και μοτοσικλετών έτους 2007. 2 


ΑΠΟΦΑΣΕΙ Σ 

Αοιθυ. ΔΙΑΠΔ/Α/23876 (1) 


Κατάργηση της υποβολής αντιγράψου ποινικού μητρώου, 
ως δικαιολογητικού σε διαδικασίες αρμοδιότητας 
Υπουργείου Εμπορικής Ναυτιλίας και αντικατάστα¬ 
σή του από υπεύθυνη δήλωση του ν. 1599/1986, όπως 
ισχύει. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη τις διατάξεις: 

1) Των παραγράφων 1 και 3 του άρθρου 10 του ν. 
3230/2004 «Καθιέρωση συστήματος διοίκησης με στό¬ 
χους, μέτρηση της αποδοτικότητας και άλλες διατάξεις» 
(ΦΕΚ 44 Α'). 

2) Της παραγράφου 1 του άρθρου 24 του ν. 3200/2003 
«Τροποποιήσεις του ν. 1388/1983 «Ίδρυση Εθνικού Κέντρου 
Δημόσιας Διοίκησης,Ίδρυση Εθνικής Σχολής Τοπικής Αυ¬ 
τοδιοίκησης και άλλες διατάξεις» (ΦΕΚ 281 Α'). 

3) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (98 Α'). 

4) Του εδαφίου α του άρθρου 2 και της παραγράφου 
1 του άρθρου 5 της υπ’ αριθμ. ΔΙΔΚ/Φ.1/2/6139/23.3.2004 
(ΦΕΚ 527 Β') κοινής απόφασης του Πρωθυπουργού και 
του Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Απο¬ 
κέντρωσης». 


5) Τις κοινές αποφάσεις των Υπουργών Εμπορικής 
Ναυτιλίας και των καθ’ ύλην αρμόδιων υπουργών, καθώς 
και κάθε άλλη κανονιστική πράξη, με τις οποίες καθο¬ 
ρίζεται ως απαιτούμενο δικαιολογητικό για την έκδοση 
διοικητικής πράξης η κατάθεση αντιγράφου ποινικού 
μητρώου γενικής ή δικαστικής χρήσης. 

6) Τις κοινές αποφάσεις των Υπουργών ΕΣΔΔΑ και 
του Υπουργού Εμπορικής Ναυτιλίας, οι οποίες έχουν 
εκδοθεί κατ’ εξουσιοδότηση των διατάξεων του τελευ¬ 
ταίου εδαφίου της παραγράφου 1 του άρθρου 31 του ν. 
3013/2002 (ΦΕΚ 102/Α'), όπως αυτές ισχύουν σήμερα, με 
τις οποίες καθορίζονται οι διαδικασίες που διεκπεραι- 
ώνονται από τα ΚΕΠ και για τις οποίες απαιτούνται ως 
δικαιολογητικό αντίγραφα ποινικού μητρώου γενικής ή 
δικαστικής χρήσης. 

7) Την ανάγκη βελτίωσης της εξυπηρέτησης και της ποι¬ 
ότητας των παρεχομένων υπηρεσιών προς τον πολίτη. 

8) Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Α. Καταργείται από 1.1.2007, η υποβολή του αντιγρά¬ 
φου ποινικού μητρώου το οποίο απαιτείται ως δικαι- 
ολογητικό στις κατωτέρω διαδικασίες αρμοδιότητας 
ΥΕΝ και αντικαθίσταται με υπεύθυνη δήλωση του ν. 
1599/1986. 

1. Ανανέωση ατομικής επαγγελματικής άδειας αλι¬ 
είας. 

2. Χορήγηση άδειας καταδυτικού συνεργείου. 

3. Χορήγηση άδειας ανόδου για εργασία σε πλοία. 

4. Χορήγηση άδειας δύτη χωρίς εξετάσεις. 

5. Χορήγηση άδειας μαθητευομένου δύτη. 

6. Συμμετοχή στις εξετάσεις για την απόκτηση άδειας 
δύτη (Ορισμός ημερομηνίας εξετάσεων). 

7. Συμμετοχή σε εξετάσεις για την απόκτηση άδειας 
ναυαγοσώστη λουτρικών εγκαταστάσεων - Ορισμός 
ημερομηνίας εξετάσεων. 

8. Απόκτηση Διπλώματος Φροντιστού. 

9. Απόκτηση Αδειας Βοηθού Φροντιστού. 

10. Απόκτησης Διπλώματος Μηχανικού Α' Τάξης Ε.Ν. 

11. Απόκτηση Διπλώματος Μηχανικού Β' Τάξης Ε.Ν. 

12. Απόκτηση Διπλώματος Μηχανικού Γ' Τάξης Ε.Ν. 
(π.δ. 243/98). 

13. Απόκτηση Διπλώματος Ηλεκτρολόγου Ε.Ν. 

14. Απόκτηση Διπλώματος Πρακτικού Ηλεκτρολόγου 
Ε.Ν. 

15. Απόκτηση Πτυχίου Κυβερνήτη Α' Τάξης Ε.Ν. 

16. Απόκτηση Πτυχίου Κυβερνήτη Β' Τάξης Ε.Ν. 

17. Απόκτηση Πτυχίου Κυβερνήτη Γ' Τάξης Ε.Ν. 

18. Απόκτηση Πτυχίου Κυβερνήτη Τουριστικών 
Θαλαμηγών. 

19. Απόκτηση Πτυχίου Κυβερνήτη Ρυμουλκών. 

20. Απόκτηση Πτυχίου Αρχιμαγείρου Ε.Ν. 

21. Απόκτηση Αδειας Μαγείρου Α' Τάξης Ε.Ν. 

22. Απόκτηση Αδειας Μαγείρου Β' Τάξης Ε.Ν. 

23. Απόκτηση Αδειας Μαγείρου Γ' Τάξης Ε.Ν. 

24. Απόκτηση Πτυχίου Ναυκλήρου Ε.Ν. 

25. Απόκτηση Αδειας Ναύτου Ε.Ν. 

26. Απόκτηση Πτυχίου Μηχανοδηγού Α' Τάξης 

27. Απόκτηση Πτυχίου Μηχανοδηγού Β' Τάξης 

28. Απόκτηση Αδειας Χειριστή Μηχανής. 

29. Απόκτηση Πτυχίου Λιπαντή Ε.Ν. 

30. Απόκτηση Πτυχίου Αρχιθερμαστού. 

31. Απόκτηση Άδειας Θερμαστού Ε.Ν. 

32. Απόκτηση Διπλώματος Προϊσταμένου 
Αρχιθαλαμηπόλου. 

33. Απόκτηση Πτυχίου Αρχιθαλαμηπόλου. 

34. Απόκτηση Αδειας Θαλαμηπόλου Α' Τ άξης Ε.Ν. 

Ο τύπος της ανωτέρω υπεύθυνης δήλωσης ορίζεται 
με την υπ’ αριθμ. ΔΙΑΔΠ/Α1/18368/2002 απόφαση του 
Υπουργού Εσωτερικών, Δημόσιας Διοίκησης και Απο¬ 
κέντρωσης (ΦΕΚ 1276 Β) και το περιεχόμενό της καθο¬ 
ρίζεται ως εξής: 

«... ότι δεν έχω καταδικαστεί για καμία αξιόποινη πρά¬ 
ξη ή για πράξη που έχει σχέση με την άσκηση της 
επαγγελματικής μου ιδιότητας» 

ή σε αντίθετη περίπτωση 

«... έχω καταδικαστεί για τις εξής αξιόποινες πράξεις 

...». 

Β. Οι Υπηρεσίες, στις οποίες κατατίθενται υπεύθυνες 
δηλώσεις προς αντικατάσταση του αντιγράφου ποινικού 
μητρώου, υποχρεούνται να ενεργούν δειγματοληπτικό 
έλεγχο, σύμφωνα με όσα ορίζονται στην παράγραφο 3 
του άρθρου 10 του ν. 3230/2004. 

Γ. Οι Υπηρεσίες, στις οποίες απαιτείται με την υπο¬ 
βολή της αίτησης και η κατάθεση του ανωτέρω δικαι- 
ολογητικού, οφείλουν να τροποποιήσουν τα σχετικά 
έντυπα των αιτήσεων, σύμφωνα με τις διατάξεις της 
παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΑΠ. ΑΝΔΡΕΟΥΛΑΚΟΣ Μ. ΚΕΦΑΛΟΓΙΑΝΝΗΣ 

-♦- 

Αοιθυ. 1089011/6522/0016 (2) 

Ανάθεση είσπραξης του ειδικού σήματος τελών κυκλο¬ 
φορίας των ιδιωτικής χρήσης αυτοκινήτων οχημάτων 
και μοτοσικλετών έτους 2007. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του δευτέρου εδαφίου της παραγρά¬ 
φου 1 του άρθρου 2 του ν.δ. 356/1974 (Κ.Ε.Δ.Ε.), όπως 
αυτό προστέθηκε με το άρθρο 2 του ν. 599/1977, με τις 


οποίες προβλέπεται ότι μπορεί να ανατεθεί κατ’ εξαί¬ 
ρεση η είσπραξη δημοσίων εσόδων στις Τράπεζες ή σε 
άλλους οργανισμούς κοινής ωφελείας ή πιστωτικούς 
οργανισμούς ή στα Ελληνικά Ταχυδρομεία ή σε άλ¬ 
λες δημόσιες αρχές και ότι με απόφαση του Υπουργού 
Οικονομικών καθορίζεται ο τρόπος και η διαδικασία 
της είσπραξης, καθώς και ο έλεγχος για την είσπραξη 
αυτών. 

β. Τις διατάξεις του άρθρου 11 του ν. 2362/1995 «Περί 
Δημοσίου Λογιστικού» (ΦΕΚ 247 Α'). 

γ. Τις διατάξεις του άρθρου 36 του ν. 2093/1992, όπως 
ισχύει, των άρθρων 28 και 31 του ν. 2873/00 (ΦΕΚ 285Α') 
και του άρθρου 20 του ν. 2948/2001 (ΦΕΚ 242 Α'). 

δ. Τις διατάξεις του π.δ. 16/1989 «Περί Κανονισμού 
Λειτουργίας των Δ.Ο.Υ. και Τοπικών Γραφείων». 

ε. Τις διατάξεις του άρθρου 55 (παρ. 1, περ. στ’) του 
κωδικοποιημένου ν. 2238/1994 (ΦΕΚ Α' 151) σχετικά με 
την παρακράτηση φόρου εισοδήματος στο εισόδημα 
από εμπορικές επιχειρήσεις. 

στ. Την ανάγκη καθορισμού των φορέων που θα δι¬ 
αθέσουν τα ειδικά σήματα τελών κυκλοφορίας έτους 
2007 και θα εισπράξουν για λογαριασμό του Δημοσίου 
τα αναλογούντα ποσά, προς άμεση εξυπηρέτηση του 
όγκου των συναλλασσομένων. 

ζ. Την υπ’ αριθμ.37930/ΔΙΟΕ/1264/14.10.2005 (ΦΕΚ 1432/ 
Β') κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών με την οποία ανατί¬ 
θενται αρμοδιότητες στους Υφυπουργούς Οικονομίας 
και Οικονομικών, όπως τροποποιήθηκε με την υπ’ αριθμ. 
5733/ΔΙΟΕ 179/13.2.2006 όμοια (ΦΕΚ 204 Β'). 

η. Τη διαπίστωση ότι από την εφαρμογή της παρού¬ 
σας θα προκληθεί δαπάνη στον Κρατικό Προϋπολογισμό, 
η οποία προβλέπεται να ανέλθει μέχρι του ποσού των 
7.270.900 ευρώ ήτοι 4.700.000 σήματα επί 1,30 ευρώ ανά 
σήμα πλέον Φ.Π.Α. και θα βαρύνει τις πιστώσεις του 
Υπουργείου Οικονομίας και Οικονομικών, αποφασίζουμε: 

1. Αναθέτουμε την είσπραξη των εσόδων από τη διά¬ 
θεση του ειδικού σήματος τελών κυκλοφορίας Ι.Χ. αυ¬ 
τοκινήτων και μοτοσικλετών έτους 2007 στους: 

1. ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

2. ΑίΡΗΑ ΒΑΝΚ 

3. ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

4. ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

5. ΤΡΑΠΕΖΑ ΠΕΙΡΑΙΩΣ Α.Ε. 

6. ΟΙΤΙΒΑΝΚ ΙΝΤΕΒΝΑΤΙΟΝΑΙ ΡΙΧ 

7. ΓΕΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

8. ΤΡΑΠΕΖΑ ΚΥΠΡΟΥ 

9. ΕΓΝΑΤΙΑ ΤΡΑΠΕΖΑ Α.Ε. 

10. ΤΡΑΠΕΖΑ ΑΤΤΙΚΗΣ Α.Ε. 

11. Α3ΡΙ3 ΑΤΕ. 

12. ΤΡΑΠΕΖΑ ΝΟνΑ ΒΑΝΚ Α.Ε. 

13. ΛΑΪΚΗ ΤΡΑΠΕΖΑ Α.Ε. 

14. ΤΡΑΠΕΖΑ ΡΒΟΒΑΝΚ Α.Ε. 

15. ΡΒΟΤΟΝ ΤΡΑΠΕΖΑ Α.Ε. 

16. ΕΛΛΗΝΙΚΗ ΤΡΑΠΕΖΑ ΔΗΜΟΣΙΑ ΕΤΑΙΡΕΙΑ Ι_Τϋ 

17. ΡΒΒ - ΠΡΩΤΗ ΕΠΙΧΕΙΡΗΜΑΤΙΚΗ ΤΡΑΠΕΖΑ Α.Ε. 

18. ΠΑΝΕΛΛΗΝΙΑ ΤΡΑΠΕΖΑ 

19. ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΤΗΣ ΕΛΛΑΔΟΣ Α.Τ.Ε. 

20. ΕΛΛΗΝΙΚΑ ΤΑΧΥΔΡΟΜΕΙΑ 

21. ΠΑΓΚΡΗΤΙΑ ΣΥΝΕΤΑΙΡΙΣΤΙΚΗ ΤΡΑΠΕΖΑ 

22. ΣΥΝΕΤΑΙΡΙΣΤΙΚΗ ΤΡΑΠΕΖΑ ΑΧΑΪΚΗ 

23. ΣΥΝΕΤΑΙΡΙΣΤΙΚΗ ΤΡΑΠΕΖΑ ΔΡΑΜΑΣ 

24. ΣΥΝΕΤΑΙΡΙΣΤΙΚΗ ΤΡΑΠΕΖΑ ΔΩΔΕΚΑΝΗΣΟΥ 

25. ΣΥΝΕΤΑΙΡΙΣΤΙΚΗ ΤΡΑΠΕΖΑ ΕΥΒΟΙΑΣ 

26. ΣΥΝΕΤΑΙΡΙΣΤΙΚΗ ΤΡΑΠΕΖΑ ΙΩΑΝΝΙΝΩΝ 

27. ΣΥΝΕΤΑΙΡΙΣΤΙΚΗ ΤΡΑΠΕΖΑ ΚΟΖΑΝΗΣ 

28. ΣΥΝΕΤΑΙΡΙΣΤΙΚΗ ΤΡΑΠΕΖΑ ΚΟΡΙΝΘΙΑΣ 

29. ΣΥΝΕΤΑΙΡΙΣΤΙΚΗ ΤΡΑΠΕΖΑ ΛΑΜΙΑΣ 

30. ΣΥΝΕΤΑΙΡΙΣΤΙΚΗ ΤΡΑΠΕΖΑ ΛΕΣΒΟΥ-ΛΗΜΝΟΥ 

31. ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΙΕΡΙΑΣ 

32. ΣΥΝΕΤΑΙΡΙΣΤΙΚΗ ΤΡΑΠΕΖΑ ΣΕΡΡΩΝ 

33. ΣΥΝΕΤΑΙΡΙΣΤΙΚΗ ΤΡΑΠΕΖΑ ΧΑΝΙΩΝ 
Ειδικότερα: 

Η ανάθεση αυτή αφορά ειδικά σήματα που η προ- 
μήθειά τους γίνεται εμπρόθεσμα και μόνον εφόσον 
προσκομίζονται τα σχετικά προεκτυπωμένα ειδοποι¬ 
ητήρια της Γ.Γ.Π.Σ. 

Τα σήματα αυτά θα χορηγούνται ακόμα και αν τα 
αναγραφόμενα, στα προεκτυπωμένα ειδοποιητήρια 
στοιχεία, έχουν διορθωθεί ή συμπληρωθεί από τους 
φορολογούμενους. 

Εξαιρετικά, δεν θα χορηγούνται ειδικά σήματα, έστω 
και αν προσκομίζονται ειδοποιητήρια, εφόσον σ’ αυτά 
έχουν γίνει διορθώσεις για τα στοιχεία που αφορούν: 

- στον αριθμό κυκλοφορίας του οχήματος 

- στο ποσό των τελών κυκλοφορίας 

1. Οι παραπάνω Τράπεζες, το Ταχυδρομικό Ταμιευτήριο 
και τα Ελληνικά Ταχυδρομεία εκτός του ανωτέρω τρό¬ 
που διάθεσης των Ειδικών Σημάτων Τελών 
Κυκλοφορίας (Ε.Σ.Τ.Κ.) που είναι υποχρεωτικός για 
όλους, μπορούν να διαθέτουν αυτά στο ίδιο χρονικό 
διάστημα και μέσω του διαδικτύου (ίηΐθπιβΐ) ή του ΩαΙΙ 
οθπΙθγ. Η παράδοση των σημάτων θα γίνεται με ευθύνη 
των Τραπεζών, του Ταχυδρομικού Ταμιευτηρίου και των 
ΕΛ.ΤΑ. Ως εκ τούτου οι ανωτέρω φορείς θα πρέπει να 
ενημερώσουν τους ενδιαφερομένους πολίτες με τον 
προσφορότερο τρόπο που θα επιλέξουν οι ίδιοι και για 
τον τρόπο αυτό διάθεσης του Ε.Σ.Τ.Κ. ως και τη σχετική 
επιπλέον επιβάρυνση. 

Μαζί με το σήμα απαραίτητα θα παραδίδεται και σχε¬ 
τική βεβαίωση είσπραξης λόγω διάθεσης του Ε.Σ.Τ.Κ. 
στην οποία, πέρα από τα πλήρη στοιχεία είτε της Τρά¬ 
πεζας είτε του Ταχυδρομικού Ταμιευτηρίου είτε των 
ΕΛ.ΤΑ., θ’ αναγράφονται: 
α. ο αριθμός ειδοποιητηρίου 
β. ο αριθμός συναλλαγής 
γ. η ημερομηνία και 

δ. το ποσό της καταβολής αριθμητικώς και ολογρά¬ 
φως. 

3. Ο εφοδιασμός των κατά τόπους καταστημάτων των 
παραπάνω τραπεζών, του Ταχυδρομικού Ταμιευτηρίου 
και των ΕΛ.ΤΑ. με τα ειδικά σήματα προς διάθεση, θα 
γίνει από την Υπηρεσία Διαχείρισης Εντύπων και Αξι¬ 
ών του Δημοσίου (Υ.Δ.Ε.Α.Δ.) για όλα τα καταστήματα 
που έχουν τεθεί σε λειτουργία έως 13 Οκτωβρίου 2006, 
προκειμένου να καλυφθεί η ζήτηση σημάτων για όλα 
τα Ι.Χ. αυτοκίνητα και μοτοσικλέτες. 

Κάθε μία από τις προαναφερθείσες τράπεζες, το 
Ταχυδρομικό Ταμιευτήριο και τα ΕΛ.ΤΑ. θα εφοδιάζε¬ 
ται από την Υ.Δ.Ε.Α.Δ., με ειδικά σήματα και μέχρι του 
αριθμού που θα καθορίσει η Υ.Δ.Ε.Α.Δ. με βάση και τα 
στοιχεία διάθεσης των ειδικών σημάτων τελών κυκλο¬ 
φορίας έτους 2006. 

Για επιπλέον ανεφοδιασμό σημάτων και εφόσον υπάρ¬ 
χουν ελλείψεις, τα καταστήματα των Τραπεζών, του 
Ταχυδρομικού Ταμιευτηρίου και των ΕΛ.ΤΑ., θα επικοι¬ 


νωνούν τηλεφωνικά με την Υ.Δ.Ε.Α.Δ. (τηλ. 210-5140436, 
210-5152183) για τον άμεσο εφοδιασμό τους. 

Γ ια τα ελλείμματα ή πλεονάσματα ειδικών σημάτων 
που τυχόν θα παρουσιαστούν κατά την παραλαβή 
τους, θα συντάσσεται αμέσως από το κατάστημα, στο 
οποίο έγινε η διαπίστωση, πρακτικό εις διπλούν, το 
ένα εκ των οποίων θα αποστέλλεται στην Υ.Δ.Ε.Α.Δ. 
την ίδια μέρα. Στο πρακτικό αυτό θα αναγράφεται ο 
αριθμός των σημάτων που λείπουν ή πλεονάζουν και 
οι αύξοντες αριθμοί αυτών. Συνιστάται ο έλεγχος και 
ανά δεσμίδα. 

4. Η διάθεση των ειδικών σημάτων από τις Τράπεζες, 
το Ταχυδρομικό Ταμιευτήριο και τα ΕΛ.ΤΑ. στους κα¬ 
τόχους όλων των Ι.Χ. αυτοκινήτων και μοτοσικλετών θα 
γίνει στο χρονικό διάστημα από 1.11.2006 έως 29.12.2006. 
Στη συνέχεια αυτών των προθεσμιών τα Ε.Σ.Τ.Κ. θα 
διατίθενται αποκλειστικά από τις Δ.Ο.Υ. Παράλληλα 
θα διατίθενται από τις Δ.Ο.Υ. σε όλες τις περιπτώσεις 
που δεν λαμβάνεται ειδοποιητήριο από τον κάτοχο του 
οχήματος ή έχει απολέσει αυτό ή λαμβάνει ειδοποιη¬ 
τήριο αλλά είναι λανθασμένος ο αριθμός κυκλοφορί¬ 
ας ή τα οφειλόμενα τέλη κυκλοφορίας ή αναγράφεται 
λανθασμένος Α.Φ.Μ. 

Επίσης, από τις Δ.Ο.Υ. θα διατίθεται το σήμα όταν 
αγοράζεται αυτοκίνητο μετά την 1.10.2006, όπου δεν 
είναι τεχνικά δυνατό να αποσταλεί ειδοποιητήριο στον 
νέο κάτοχο. 

Η διάθεση του σήματος στους δικαιούχους θα γίνεται 
από τις Τράπεζες, το Ταχυδρομικό Ταμιευτήριο και τα 
ΕΛ.ΤΑ. αφού προσκομισθεί σ’ αυτούς το προεκτυπωμένο 
ειδοποιητήριο - απόδειξη πληρωμής. 

5. Τα εισπραττόμενα από τις Τ ράπεζες, το Τ αχυδρομικό 
Ταμιευτήριο και τα ΕΛ.ΤΑ. ποσά θα αποδίδονται στο 
Δημόσιο το αργότερο μετά την παρέλευση πέντε (5) 
εργασίμων ημερών. Η προθεσμία των 5 ημερών αρχίζει 
από την επόμενη ημερομηνία της είσπραξης. Η κατάθε¬ 
ση των εισπράξεων γίνεται το αργότερο την επόμενη 
ημέρα της λήξεως του δνθημέρου. 

Η απόδοση των χρημάτων αυτών από τα Κεντρι¬ 
κά καταστήματα των Τραπεζών, του Ταχυδρομικού 
Ταμιευτηρίου και των ΕΛ.ΤΑ., θα γίνεται στη Δ.Ο.Υ. Κα¬ 
τοίκων Εξωτερικού με τραπεζική επιταγή σε διαταγή του 
Ελληνικού Δημοσίου που θα συνοδεύεται με κατάστα¬ 
ση σε τέσσερα (4) αντίγραφα, στην οποία θα φαίνεται 
αναλυτικά, κατά ημερομηνία είσπραξης, ο αριθμός και 
η αξία των διατεθέντων σημάτων ανά κλιμάκιο τελών 
κυκλοφορίας και στο σύνολο. 

Η μία κατάσταση θα παραμένει στη Δ.Ο.Υ., μία θα 
αποστέλλεται από τη Δ.Ο.Υ. στο κλιμάκιο της 16ης Δι¬ 
εύθυνσης Είσπραξης Δημοσίων Εσόδων στη Γ.Γ.Π.Σ. και 
οι άλλες δύο θα θεωρούνται και θα παραδίδονται στην 
Τράπεζα ή στο Ταχυδρομικό Ταμιευτήριο ή στα ΕΛ.ΤΑ. 
εκ των οποίων η μία θα υποβάλλεται στην Δ.5 για την 
πληρωμή της αμοιβής. 

Τ ο γενικό σύνολο της κατάστασης πρέπει να συμφωνεί 
με το ποσό της επιταγής. 

Η ανωτέρω Δ.Ο.Υ., με την παραλαβή της επιταγής, θα 
εκδίδει ισόποσο αποδεικτικό είσπραξης τύπου «Α» στο 
όνομα της Τράπεζας ή του Ταχυδρομικού Ταμιευτηρίου ή 
των ΕΛ.ΤΑ. που καταθέτουν, για την εισαγωγή των εσόδων 
αυτών, στον Κρατικό Προϋπολογισμό [ΚΑΕ 1363 για όλα 
τα σήματα πλην αυτών που αφορούν απαλλασσόμενα 
οχήματα, με αιτιολογία «τέλη κυκλοφορίας κάθε εί- 

δους οχημάτων που καταβάλλονται με τη χορήγη¬ 
ση ειδικού σήματος» και ΚΑΕ 2415 για τα σήματα των 
απαλλασσόμενων οχημάτων με αιτιολογία «έσοδο από τη 
χορήγηση ειδικού σήματος τελών κυκλοφορίας και κάρτας 
ελέγχου καυσαερίων» (ν. 2052/1992 άρθρο 3 παρ. 4)]. 

Οι Τράπεζες ή το Ταχυδρομικό Ταμιευτήριο ή τα ΕΑ.ΤΑ. 
που θα καθυστερήσουν να αποδώσουν στο Δημόσιο 
τα χρηματικά ποσά που έχουν εισπράξει από τα ει¬ 
δικά σήματα τελών κυκλοφορίας πέραν του ανωτέρω 
οριζομένου χρόνου των πέντε (5) ημερών, καταλογίζο¬ 
νται με τον οφειλόμενο τόκο υπερημερίας με καταλο- 
γιστική πράξη του αρμοδίου επιθεωρητή, ο οποίος θα 
ερευνήσει την υπόθεση. 

Η πληροφόρηση τέτοιων καθυστερήσεων στη Γενι¬ 
κή Διεύθυνση Επιθεώρησης για ορισμό Επιθεωρητή θα 
γίνεται από το Κλιμάκιο της Διεύθυνσης Είσπραξης 
Δημοσίων Εσόδων (Δ.16) με βάση τα στοιχεία που θέ¬ 
τουν στη διάθεσή του η Δ.Ο.Υ. Κατοίκων Εξωτερικού 
και η Γ.Γ.Π.Σ. 

Στις Τράπεζες, στο Ταχυδρομικό Ταμιευτήριο και 
στα ΕΛ.ΤΑ. που θα διαθέσουν το ειδικό σήμα τελών 
κυκλοφορίας έτους 2007 θα καταβληθεί αμοιβή που 
ορίζεται σε ένα Ευρώ και τριάντα λεπτά (1,30 Ευρώ) 
ανά διατιθέμενο σήμα, πλέον Φ.Π.Α. 

Η αμοιβή των Τραπεζών, του Ταχυδρομικού Ταμιευτη¬ 
ρίου και των ΕΛ.ΤΑ. θα καταβληθεί μέσα σε ένα (1) 
μήνα από τη λήξη του χρόνου της διάθεσης των ειδι¬ 
κών σημάτων Ι.Χ. αυτοκινήτων οχημάτων τηρουμένων 
ως προς την έκδοση των τιμολογίων των διατάξεων 
της παρ.15 του άρθρου 12 π.δ. 186/1992 (Κ.Β.Σ.) με έκ¬ 
δοση χρηματικών ενταλμάτων πληρωμής ανά κεντρι¬ 
κό Κατάστημα Τράπεζας ή υπέρ του Ταχυδρομικού 
Ταμιευτηρίου ή των ΕΛ.ΤΑ. αντίστοιχα. 

Για το λόγο αυτό το Κεντρικό Κατάστημα κάθε Τρά- 
πεζας, του Ταχυδρομικού Ταμιευτηρίου και των ΕΛ.ΤΑ. 
πρέπει να υποβάλει στη Διεύθυνση Οικονομικού (Δ.5) 
του Υπουργείου Οικονομίας και Οικονομικών, την ανω¬ 
τέρω αναλυτική κατάσταση διάθεσης θεωρημένη από τη 
Δ.Ο.Υ. Κατοίκων Εξωτερικού, από την οποία να προκύ¬ 
πτει ο ακριβής αριθμός των διατεθέντων σημάτων, μαζί 
με το τιμολόγιο που προβλέπεται από τον Κ.Β.Σ. 

Κατά την πληρωμή της αμοιβής θα γίνουν οι νόμιμες 
κρατήσεις δηλ. 3% υπέρ Μ.Τ.Π.Υ., 2% χαρτόσημο επί του 
ποσού του Μ.Τ.Π.Υ. και 20% Ο.Γ.Α. χαρτοσήμου. Επίσης 
8% παρακράτηση φόρου εισοδήματος, σύμφωνα με το 
άρθρο 55, παρ. 1, περ. στ’ του ν. 2238/94 (Φορολογία 
Εισοδήματος). 

Η δαπάνη βαρύνει τον Κρατικό Προϋπολογισμό ΚΑΕ 
0874 Ειδ. Φορέα 23-110. 

6. Εντός δέκα (10) ημερών από τη λήξη του χρόνου 
διάθεσης των ειδικών σημάτων τελών κυκλοφορίας Ι.Χ. 


αυτοκινήτων οχημάτων και μοτοσικλετών, τα αδιάθετα 
σήματα θα παραδοθούν από κάθε κατάστημα Τράπεζας, 
Ταχυδρομικού Ταμιευτηρίου και ΕΛΤΑ στη Δ.Ο.Υ., στην 
οποία ανήκει χωρικά το κατάστημα που παραδίδει, με 
πρωτόκολλα παράδοσης - παραλαβής, αντίγραφα των 
οποίων θα στέλνονται στην ΥΔΕΑΔ. 

Γ ια την εξέταση τυχόν διαφορών που θα ανακύψουν 
κατά την παράδοση των σημάτων, θα οριστεί, ύστερα 
από πρόταση της ΥΔΕΑΔ, από τη Γενική Διεύθυνση 
Επιθεώρησης αρμόδιος Επιθεωρητής. 

Στην περίπτωση που από τον ως άνω έλεγχο προκύψει 
ευθύνη Τράπεζας ή του Ταχυδρομικού Ταμιευτηρίου ή 
των ΕΛΤΑ για παράδοση λιγότερων σημάτων, υποχρε- 
ούνται στην καταβολή της αξίας των μη παραδοθέντων 
σημάτων, που υπολογίζεται με βάση το ποσό των ενε¬ 
νήντα τριών (93) ευρώ. 

7. Το Ταχυδρομικό Ταμιευτήριο, τα ΕΛ.ΤΑ. και κάθε 
τράπεζα αναλαμβάνουν: 

α) Κάθε δεύτερη Δευτέρα να δημιουργούν μαγνητικό 
μέσο, που θα περιέχει για κάθε κατάστημα, το πλή¬ 
θος των σημάτων, που διέθεσε τις δύο προηγούμενες 
εβδομάδες. Η δισκέτα θα συνοδεύεται από κατάσταση 
με το περιεχόμενο αυτής και το γενικό σύνολο και θα 
αποστέλλεται στην Γ.Γ.Π.Σ. 

β) Να καταχωρούν στα μαγνητικά τους αρχεία, κατά 
τη στιγμή διάθεσης του ειδικού σήματος, τα αναλυτικά 
στοιχεία πληρωμής και να αποστέλλουν στη Γ.Γ.Π.Σ. 
σε μαγνητικό μέσο τις αναλυτικές εγγραφές των 
καταστημάτων στο τέλος της διαδικασίας διάθεσης 
και εντός 5 (πέντε) εργασίμων ημερών. 

Τα μαγνητικά μέσα θα αποστέλλονται από τις Τρά¬ 
πεζες το Ταχυδρομικό Ταμιευτήριο και τα ΕΛΤΑ στην 
Γ.Γ.Π.Σ. στη διεύθυνση Θεσ/νίκης και Χανδρή 1 -183 10 
Μοσχάτο. 

γ) Σε όσες περιπτώσεις απαιτηθεί περαιτέρω έλεγ¬ 
χος, τα αρμόδια καταστήματα των Τραπεζών ή του 
Ταχυδρομικού Ταμιευτηρίου ή των ΕΛΤΑ πρέπει να δι¬ 
αβιβάζουν στη Γ.Γ.Π.Σ. σε διάστημα 15 ημερών από την 
ημερομηνία που θα ζητηθούν, τα στελέχη των αποδεί¬ 
ξεων πληρωμής ή αυτά σε ψηφιακή μορφή συμβατή με 
τα συστήματα ανάγνωσης ή προσπέλασης της Γ.Γ.Π.Σ. 

8. Διευκρινιστικές οδηγίες επί των ανωτέρω θεμάτων, 
θα παρασχεθούν στις Τράπεζες, στο Ταχυδρομικό 
Ταμιευτήριο και στα Ελληνικά Ταχυδρομεία από το 
Υπουργείο Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2006 

ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 

